钦定古今图书集成/明伦汇编/氏族典/第258卷 > 王素
## 钦定古今图书集成/明伦汇编/氏族典/第258卷 > 王素

按《宋书王素传》，“素字休业，琅邪临沂人也。高祖翘之，
晋光禄大夫。素少有志行，家贫母老。初为庐陵国侍
郎，母忧去职。服阕，庐陵王绍为江州，亲旧劝素修宅
旧居，素不答，乃轻身往东阳，隐居不仕，颇营田园之
资，得以自立。爱好文义，不以人俗累怀。世祖即位，诏
加太子舍人。大明中，江夏王义恭辟为仓曹属。泰始”
六年，又召为太子中舍人，并不就。素既屡被征辟，声
誉甚高。山中有蚿虫，声清长，听之使人不厌，而其形
甚丑，素乃为《蚿赋》以自况。七年，卒，时年五十四。